༢༠༡༣ལོར་ཞིས་ཅིན་ཕིང་གིས་རྒྱལ་ཁབ་སྐྱོང་ན་ངེས་པར་དུ་མཐའ་མཚམས་ལེགས་པོ་སྐྱོང་དགོས་པ་དང་།མཐའ་མཚམས་ལེགས་པོ་སྐྱོང་ན་ཐོག་མར་བོད་ལྗོངས་བརྟན་སྲུང་བྱེད་དགོས་ཞེས་པའི་འཐབ་ཇུས་ཀྱི་དགོངས་དོན་གལ་ཆེན་བསྟན་མྱོང་།ལོ་དེར་ཡུས་ཀྲེང་ཧྲེང་བོད་ལྗོངས་སུ་རྟོག་ཞིབ་ལ་ཕེབས་དུས།ཁྲིམས་ལྟར་བོད་ལྗོངས་སྐྱོང་དགོས་པ་དང་།དུས་དང་རྣམ་པ་ཀུན་ཏུ་བོད་ལྗོངས་འཛུགས་སྐྲུན་གྱིས་མི་སེམས་བཀུག་ཏེ།རྨང་གཞི་བརྟན་པོ་འདིང་དགོས་པའི་གསུང་བཤད་གལ་ཆེན་གནང་།བོད་རང་སྐྱོང་ལྗོངས་ཀྱི་འགོ་ཁྲིད་ལས་བྱེད་པ་ཞིག་གིསཁྲིམས་ལུགས་ཉིན་ཚགསགྱི་གསར་འགོད་པར།བོད་ལྗོངས་ནི་ད་ལྟ་མཆོངས་སྐྱོད་ལྟ་བུའི་འཕེལ་རྒྱས་ཀྱི་ཆེས་གནད་འགག་གི་དུས་སྐབས་ལ་སླེབས་ཡོད་པ་མ་ཟད།ཁྲིམས་ལྟར་བོད་ལྗོངས་སྐྱོང་པ་དང་།ཁྲིམས་སྐྱོང་བོད་ལྗོངས་ལ་སྒོ་ཀུན་ནས་སྐུལ་སྤེལ་བྱེད་པའི་ལོ་ཞིག་ཀྱང་ཡིན་པས།ཝང་ཧྲུང་ཆུན་ལྟ་བུའི་སྲིད་ཁྲིམས་ཀྱི་ལས་ཀའི་ཉམས་མྱོང་ཕུན་སུམ་ཚོགས་ལ།བོད་ལྗོངས་ཀྱི་གནས་ཚུལ་ལ་གསལ་ཆ་ལྡན་པ།ཁྲིམས་ལུགས་རིག་པའི་འཇོན་ཐང་དོད་པ།ཁྲིམས་སྐྱོང་གི་བློ་རིག་ལྡན་པའི་འགོ་ཁྲིད་ལས་བྱེད་པ་ཞིག་དགོས་པ་ནི་ཁ་ཚ་དགོས་གཏུག་ཏུ་གྱུར་ཡོད་ཅེས་ཟེར།